FÖLDTANI KÖZLÖNY 
1915 JULIU$—AUGUSZTUS—SZEPTEMBER, 7—9, FÜZET, 
XLV. KÖTET, 
A FELSŐ OLIGOCÉN ÚJABB ELŐFORDULÁSA 
BUDAFOK ÉS TÖRÖKBÁLINT KÖZÖTT. 
Irta: Dr. KULCSÁR KÁLMÁN.! 
— A 7—9. ábrával. — 
SCHAFARZIK FERENC dr. műegyetemi tanár úr szokásos geológiai 
kirándulásait hallgatóival ez iskolai év őszén 15 megtartotta. Többek között 
tervbe vette, hogy tanítványait a Tétény1i1-fensíkra s ezzel kapcsolatban 
a Kőérberek, valamint a Budafoktól északnyugotra fekvő Pacsirtahegyre 
is elvezeti. Előzetesen azonban, hogy a legújabb feltárásokat 15 figyelembe 
vehesse, a területet bejárta. Ez alkalommal a Kőérpatak völgyében, a Kő- 
érberek északi lábánál lévő mezőőri laktól kissé keletre a felső oligocén 
pectunculusos homok újabb előfordulását fedezte fel. Itt ugyanis a Budafok 
és Törökbálint között létesítendő helyiérdekű villamosvasút munkálatai 
alkalmával a Kőérberek északra nyuló lapos gerinceit — részint a völgy 
szélesbítése szempontjából, részint pedig, hogy a vágány feltöltéséhez 
szükséges anyagot nyerjék — lenyesték. A felső oligocén eme új előfordu- 
lása nemcsak azért fontos, mivel geológiailag színezett térképünkön? e 
helyen lösz van kijelölve, hanem mint majd látm fogjuk, tektonikai szem- 
pontból is érdekes. Későbben együttesen rándultunk ki s gondos gyűjtéssel 
szép kövületanyagnak jutottunk birtokába, amelyet azután többszöri 
kirándulás alkalmával magam is lényegesen kiegészítettem. Közben Lő- 
RENTHEY IMRE dr. egyetemi tanár úrnak szintén tudomására jutott a felső 
oligocén eme új előfordulása s intézete számára való gyűjtés szempont- 
jából ő is felkereste e gazdag kövület lelethelyet. A. begyűjtött fauna meg- 
határozásával, valamint a felső oligocén ezen új előfordulásának ismerteté- 
sével SCHAFARZIK professzor úr engemet bízott meg s tanulmányaimat 
ís megfigyeléseimet a következőkben foglalhatom össze. 
1 Előadta a Magyarhoni Földtani Társulat 1914. évi március 4-én tartott 
szakülésén. 
? Budapest és Tétény. 16. öv XX. rov. 1: 75.000. Reambulálta 1894—96-ban 
HALAVÁTS GYULA. 
, Földtani Közlöny. XLV. köt. 1915 12 
